TIDLOR คาดกำไรปี 65 โตสูง 28% แตะ 4,051 ลบ. แถมฐานเงินทุนแข็งแกร่ง-เรตติ้งดี
TIDLOR คาดกำไรปี 65 โตสูง 28% แตะ 4,051 ลบ. แถมฐานเงินทุนแข็งแกร่ง-เรตติ้งดี แนะซื้อเป้า 44 บาท
TIDLOR คาดกำไรปี 65 โตสูง 28% แตะ 4,051 ลบ. แถมฐานเงินทุนแข็งแกร่ง-เรตติ้งดี แนะซื้อเป้า 44 บาท
6 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (1 มี.ค.2565) ว่า  บริษัท เงินติดล้อ จำกัด (มหาชน) หรือ TIDLOR ราคาเป้าหมาย 44 บาท เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึงฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี
โดยคาดกำไร ปี 2565  โตสูงต่อเนื่อง  28% เทียบช่วงเดียวกันของปีก่อน ที่ 4,051 ลบ. จากการเพิ่มของสินเชื่อรวม และการเพิ่มขึ้นของค่าธรรมเนียมนายหน้าขายประกัน ส่วน NPL ยังบริหารจัดการได้ อยู่ในระดับต่ำ
ด้าน Valuation: ซื้อขาย P/BV22F เหลือ 3.4 เท่า ต่ำกว่ากลุ่ม แต่มีแนวโน้มกำไรดีกว่า เป็นจุดซื้อสะสมที่ดี โดยโมเมนตัมกำไรปี 2565-2566 คาดโตเฉลี่ย 28% ต่อปี และสินเชื่อรวมเติบโตต่อเนื่องสูงเฉลี่ย 18% ต่อปี นอกจากนี้เป็นอีกหุ้นน่าสนใจลงทุน อยู่ในอุตสาหกรรมที่เติบโตตามโครงสร้างของประเทศ และมีธุรกิจประกันที่เติบโตแรงเช่นกัน